Bezpečnostný systém štátu

Bezpečnostný systém štátu je slovenský právny termín, ktorý býva definovaný ako:
 „[s]ústava inštitúcií verejnej správy, síl a prostriedkov ozbrojených síl, ozbrojených bezpečnostných zborov, záchranných zborov a služieb, právnických a fyzických osôb, súvisiacich právnych noriem, vzájomných väzieb a vzťahov, ktorých prostredníctvom sa zaručuje bezpečnosť štátu, jeho občanov, materiálnych hodnôt a životného prostredia“ (Bezpečnostná rada Slovenskej republiky, 2017),
 „sústava štátnej správy, orgánov územnej samosprávy, ozbrojených síl, ozbrojených bezpečnostných zborov, záchranných zborov a služieb, havarijných a iných služieb, právnických a fyzických osôb, ich vzťahov a činností zabezpečujúcich koordinovaný postup pri zaručovaní bezpečnosti štátu a jeho občanov“ (Dušan Vallo, 2004),

Tento pojem bol prvýkrát použitý v Bezpečnostnej stratégii Slovenskej republiky (SR) schválnej Národnou radou SR v roku 2001, kde bol definovaný ako „mnohostranný komplex, ktorý sa skladá zo zahraničnopolitických, ekonomických, obranných, vnútrobezpečnostných, sociálnych, záchranárskych a ekologických nástrojov a ich vzájomných väzieb“.

Pozri aj 
 obrana štátu

Referencie 

Politika